સૌથી મોટું અને સૌથી નુકસાનકારક કોઇ પરિબળ હોય તો એ હતું સરકારી મંત્રીઓ દ્વારા થતા બેફામ ભ્રષ્ટાચાર વિશે ડૉ.સિંઘે સેવેલું મૌન. 'કોએલિશન ધર્મ'નો અર્થ તેમણે એવો કર્યો કે સરકાર ટકાવવા માટે સાથી પક્ષો જે કિંમત વસૂલ કરે તે કરવા દેવી. સૌમ્યતા, ભદ્રતા અને પ્રામાણિકતા જેવા વ્યક્તિગત ગુણોની સાથે કેટલીક વખત આવતો વધુ પડતો મવાળ અભિગમ અને ખોંખારીને ન બોલી શકવાની મર્યાદા ડૉ.સિંઘના વ્યક્તિત્વ કરતાં પણ તેમની ઇમેજને બહુ નુકસાન કરી ગયાં.